**PÁPAKÖRNYÉKI ÖNKORMÁNYZATOK**

**FELADATELLÁTÓ TÁRSULÁS ELNÖKE**

 **8542 Vaszar, Fő u. 29.**

**Előterjesztés**

**a Pápakörnyéki Önkormányzatok Feladatellátó Társulás**

**Társulási Tanácsa 2015. szeptember 30-i ülésére**

**1. napirend**

**Tárgy: Pápakörnyéki Önkormányzatok Feladatellátó Társulás 2015. évi költségvetés módosítása**

**Tisztelt Társulási Tanács!**

A Pápakörnyéki Önkormányzatok Feladatellátó Társulása a 2015. évi költségvetését a Társulási Tanács 1/2015.(II. 12.) határozatával fogadta el, annak módosítására 2015. május 27-én a Társulási Tanács 10/2015. (V. 27.) határozatával került sor.

A jelen előterjesztés a költségvetés módosítása óta bekövetkezett változásokat vezetik át, illetve a jelenleg használt orvosi ügyeleti autó értékesítésének engedélyezésével biztosítja a pályázaton nyert ügyeleti autó önrészének biztosítását.

**1. Társulás**

**BEVÉTELEK**

A Társulás bevételi előirányzatát az orvosi ügyeleti autó értékesítéséből származó tervezett bevétel, az új autó előfinanszírozását szolgáló hitel, valamint annak pályázati támogatása, az ellátási díj bevételek csökkenése, a gesztor önkormányzattól átvett pénzeszköz, és a pénzmaradvány igénybevétele módosították az alábbiak szerint:

**Bevételt módosító költségvetési tételek:**

Felhalmozási célú bevétel:

- ügyeleti autó értékesítése: 1.996 e Ft

- felhalmozási célú hitel: 5.000 e Ft

- felhalmozási célú támogatás, áh. belülről: 5.000 e Ft

Ellátási díj bevétel: - 409 e Ft

Normatíva átvétele Vaszar Önkormányzatától: 2.500 e Ft

Pénzmaradvány igénybevétele: 423 e Ft

* társulásnál: 14 e Ft
* intézménynél: 409 e Ft

**Bevétel módosításának egyenlege: 14.510 e Ft**

**KIADÁSOK**

A társulás kiadási előirányzatát a pályázaton nyert orvosi ügyeleti autó megvásárlása, az előfinanszírozást biztosító hitel törlesztése, az ügyeleti autóhoz tartozó egyéb dologi kiadások és a személyi juttatások, valamint azok járulékai módosították az alábbiak szerint:

**Kiadást módosító költségvetési tételek:**

Új orvosi ügyeleti autó vásárlása: 6.327 e Ft

Felhalmozási hitel törlesztése: 5.000 e Ft

Egyéb dologi kiadások: 683 e Ft

Személyi juttatások, kiegészítő ágazati pótlék: 1.969 e Ft

Munkaadót terhelő járulék: 531 e Ft

**Kiadás módosításának egyenlege: 14.510 e Ft**

A Társulás költségvetésének bevételi és kiadási főösszege a bemutatott módosításoknak megfelelően 14.510 e Ft-al nő, 175.981 e Ft-ra

Kérem a Tisztelt Társulási Tanácsot, hogy a Társulás 2015. évi költségvetés módosítását megtárgyalni, az orvosi ügyeleti autó értékesítésére és a 2015. évi költségvetés módosítására vonatkozó határozati javaslatnak megfelelően elfogadni szíveskedjék.

Összeállította: Vida László Gábor aljegyző

 Horváth Attila Csabáné köztisztviselő

Vaszar, 2015. szeptember 15.

 **Varga Péter**

 **elnök**

**Pápakörnyéki Önkormányzatok Feladatellátó Társulás**

**Társulási Tanácsa**

**../2015. (IX. .30.) határozata**

A Pápakörnyéki Önkormányzatok Feladatellátó Társulás Társulási Tanácsa a tulajdonát képező LST-678 forgalmi rendszámú Dacia Duster terepjáró értékesítéséhez hozzájárul.

A Társulási Tanács a gépjármű vételárát legalább 1.996 e Ft-ban állapítja meg.

A Társulási Tanács felhatalmazza az elnököt, hogy a gépjármű értékesítése kapcsán e határozatban meghatározottak szerint eljárjon.

A Társulási Tanács a gépjármű vételárát a 2015. évi költségvetésében a pályázaton nyert orvosi ügyeleti autó önrésze és az ahhoz tartozó műszaki feltételek biztosításának fedezeteként, mint felhalmozási bevételt szerepelteti.

Határidő: Azonnal

Felelős: Elnök

**Pápakörnyéki Önkormányzatok Feladatellátó Társulás**

**…/2015. (IX.30.)**

**határozata**

**a Pápakörnyéki Önkormányzatok Feladatellátó Társulás**

**2015. évi költségvetéséről szóló**

**1/2015. (II. 12.) határozat módosításáról**

Magyarország 2015. évi központi költségvetéséről szóló 2014. évi C. törvény alapján, az államháztartásról szóló 2011. évi CXCV. törvény rendelkezései szerint a Pápakörnyéki Önkormányzatok Feladatellátó Társulás Társulási Tanács a Társulás 2015. évi költségvetését az alábbiak szerint állapítja meg:

1. A határozat 1. pontja helyébe a következő rendelkezés lép:

„1)A Társulási Tanács a Társulás 2015. évi költségvetésének főösszegét

 175.981 e Ft bevétellel,

 175.981 e Ft kiadással állapítja meg.”

2. A határozat 2. pontja helyében a következő rendelkezés lép:

„2) Az (1) bekezdésben megállapított bevételi főösszeg költségvetési cím, kiemelt előirányzatok szerinti megoszlását e határozat 1. melléklete tartalmazza.”

3. A határozat 3. pontja helyébe a következő rendelkezés lép:

„3) Az (1) bekezdésben megállapított kiadási főösszeg költségvetési cím, kiemelt előirányzatok szerinti megoszlását e határozat 2. melléklete, a feladatonkénti megoszlást és a személyi juttatások előirányzatából foglalkoztatható létszámkeretet – alcímenként – e határozat 3. melléklete tartalmazza. A létszámkeret módosítása a Társulási Tanács át nem ruházható hatáskörébe tartozik.”

4. A határozat 4. pontja helyébe a következő rendelkezés lép:

„4) Feladatellátó Intézmény 2015. részletes bevételeit és kiadásait a 4. melléklet tartalmazza.”

5. A határozat 5. pontja helyébe a következő rendelkezés lép:

„5) Társulási Tanács 2015. évi pénzeszközátadásait e határozat 5. melléklete szerint állapítja meg.”

6. A határozat 6. pontja helyébe a következő rendelkezés lép:

„6) A Társulási Tanácsa 2015. évi működési és felhalmozási célú bevételi és kiadási előirányzatának mérlegét e határozat 6. melléklete, a 2015. évi összevont mérleget e határozat az 6/A. melléklete mutatja be.”

7. A határozat 7. pontja helyébe a következő rendelkezés lép:

„7) A Társulás várható bevételi és kiadási előirányzat-felhasználási ütemtervét e határozat 7. melléklete tartalmazza.”

8. A határozat egyéb rendelkezései nem módosulnak.

Határidő: Azonnal

Felelős: Varga Péter elnök